Ελάχιστα γνωρίζουμε για τον αριθμό των ζώων που εκτρέφονταν σε κάθε περιοχή. Mία καλή πηγή με αριθμητικά στοιχεία είναι το Αρχείο του Αλή Πασά που μας πληροφορεί ότι ο αριθμός των ζώων στα κοπάδια δεκατριών χωριών του Δομοκού ανερχόταν το 1816 σε 194.378. O Αλή Πασάς και οι γιοι του είχαν πολύ μεγάλο αριθμό αιγοπροβάτων, κατά μία εκτίμηση, γύρω στο 1.000.000. Aν κρίνουμε από την παραγωγή και τις εξαγωγές μαλλιού, εκτός από την Ήπειρο και τη Θεσσαλία, πολύ ανεπτυγμένη κτηνοτροφία υπήρχε και στη Μακεδονία. Από τη Θεσσαλονίκη εξάγονταν σημαντικές ποσότητες μαλλιού. Mία περιοχή με αξιόλογη κτηνοτροφία ήταν η Κρήτη, αλλά οι πληροφορίες που διαθέτουμε είναι πενιχρές.